Likumprojekts

**Grozījumi „Autopārvadājumu likumā”**

Izdarīt Autopārvadājumu likumā (Latvijas Republikas Saeimas un Ministru Kabineta Ziņotājs, 1995, 20.nr.; 1997, 8.nr.; 1998, 24.nr.; 1999, 21.nr.; 2001, 1., 12.nr.; 2002, 12.nr.; 2003, 23.nr.; 2004, 10.nr.; 2005, 2., 12.nr.; 2006, 1., 15.nr.; 2007, 10., 15.nr.; 2008, 3., 24.nr.; Latvijas Vēstnesis, 2010, 174., 206.nr.; 2011, 80.nr. ) šādus grozījumus:

1. Svītrot 1.panta 23.punkta otro teikumu.
2. Papildināt likumu ar 34.1 pantu šādā redakcijā:

„**34.1 pants. Pasažieru neregulārie pārvadājumi**

1. Pasažieru neregulāros pārvadājumus veic pēc pasūtījuma, pārvadājot iepriekš nokomplektētu pasažieru grupu ar noteiktu brauciena mērķi. Pasažieru neregulāro pārvadājumu mērķis nevar būt sabiedriskā transporta pakalpojumu sniegšana.
2. Veicot pasažieru neregulāros pārvadājumus, ir aizliegts pārvadājamo pasažieru grupu papildināt vai veidot no jauna pasažieru regulāro pārvadājumu maršruta autoostās vai pieturvietās.
3. Kārtību, kādā veicami pasažieru neregulārie pārvadājumi Latvijas teritorijā nosaka Ministru kabinets.”
4. Papildināt Pārejas noteikumus ar 31.punktu šādā redakcijā:

„31. Ministru kabinets līdz 2012.gada 1.jūnijam izdod šā likuma 34.1 trešajā daļā minētos noteikumus par kārtību, kādā veicami pasažieru neregulārie pārvadājumi Latvijas teritorijā .”

Iesniedzējs: Satiksmes ministrs A.Ronis

Vīza: valsts sekretārs A.Matīss

14.11. 2011 14:44

179

M.Pēkalis

6702830; maris.peklais@sam.gov.lv